nb en ca da hbs_lat de da da da ca en en sv it da da en nl da de nb da en en de da da nb da da de da de da ms da da da da da da da da de da da da da da da da da nl fr sv da da sv da da da da de sv da nl sv it sv da da sv da it en da nb da da nn sv da en
Fødselshoroskop: 8. januar, 2011, kl. 10:30, og kl. 10:56, København | Skeptica
8 januar 2011 | Spådomskunst | 4 Kommentarer
Er du født på disse tidspunkter, er du født med en (tretårnet) sølvske i munden. Du kan imødese et liv med mange udfordringer, men på intet tidspunkt vil du for alvor opleve nogle af de kriser almindelige mennesker kan komme ud for.
Din uddannelse vil være alsidig, og planlagt fra din fødsel. Du vil dog aldrig komme til at lave dagens gerning. Egentlig arbejdsløshed vil ikke forekomme, selv om du gennem hele livet hele tiden bliver sat til at lave samfundsnyttige opgaver, som at klippe bånd, trykke hænder og læse op fra et manuskript. Du vil have en ubehagelig følelse af at være født udelukkende fordi en eller flere ældre slægtninge kunne komme af dage.
Selv om du ironisk nok sjældent vil have kongens mønt, vil du aldrig gå sulten i seng, eller blive hjemløs. Du vil modtage betragtelig offentlig bistand, på trods af at familieformuen overstiger langt de flestes forestillinger. Folk vil flokkes om dig, for at give dig hvad du peger på. Du vil spise på de bedste restauranter i verden, drikke de fineste vine, og komme de mest fashionable steder.
Du er født til et liv i mediernes søgelys: På linje med tidens andre kendisser vil berømmelsen ikke bestå i egentlige kvalifikationer, ud over selve det at være berømt for at være berømt. Blot du stiller op, vil fotograferne blitze løs, og journalisterne være der med de samme 12 spørgsmål, som du hurtigt vil blive ekspert i ikke at svare på.
Dit valg af partner vil være dikteret af andre end dig selv. Der vil blive lagt mere vægt på herkomst og byrd, end på reelle menneskelige kvaliteter.
Tilsvarende vil dit liv være støvsuget for rigtige venner. Du kan måske få lov til at vælge enkelte af dine venner, men hver eneste vil blive nøje undersøgt, og enten godkendt, eller ej.
På trods af at du vil tylle de dyreste vine i dig, og mæske dig i alverdens lækkerier, behøver du ikke bekymre dig for dit helbred: Verdens bedste læger står på pinde for dig, for at sikre dig et så langt liv som muligt.
Kom ikke og sig at astrologi ikke virker – bare man kender resultatet på forhånd…
Mogens Winther på 9. januar 2011 ved 19:37
Livet som astrolog er svært, denne astrolog Karl Aage Pedersen forudså at Mary ville føde
to drengebørn på den forkerte dato.
Om faderen, Kronprins Frederik, har en anden landskendt astrolog tidligere udtalt at Dronning Margrethe og prins Henrik – citat :
”vanskeligt vil kunne styre eller lede prinsen ind i en fornuftig holdning til det modsatte køn.”
Og de royale pligter kan man skam ikke slippe for: ”Det er jo kronprinsens vigtigste opgave at skaffe sig en arving til tronen.”
Tilsvarende skråsikkert udtaler astrolog Karl Aage Jensen sig om
Hertil kan man kun sige “Gud bevare Danmark”
Mvh mw : – )
Ove på 21. januar 2011 ved 14:43
Det er nu faktisk sjovere at høre deres undskyldniger bagefter hvor de prøver at bortforklare deres svipsere. Jeg glemmer aldrig den astrolog der var i “Elevatoren” for mange år siden og som fik en fødselsdato, klokkeslæt og så videre og så skulle sige noget om personen. Udsagnene var blendt andet “God til at have med folk at gøre”, “omsorgsfuld”, “født leder” osv. Personen var Joseph Mengele…….
admin på 22. januar 2011 ved 16:13
Mengele-sagen er en klassiker. Læs meget her.
Lasse Törnqvist på 4. februar 2011 ved 15:07
Hihi – rigtig go’ satire! 🙂
Tak for det, Claus!
Indsend Kommentar Annuller svar
Din e-mailadresse vil ikke blive publiceret. Krævede felter er markeret med *
Dann Simonsen til Havana-syndromet – et argument for at eliminere det usandsynlige
Dann Simonsen til Hysteriet omkring ‘Havana-syndromet’ og den store afledningsmanøvre
Dann Simonsen til Hysteriet omkring ‘Havana-syndromet’ og den store afledningsmanøvre
Følg Skeptica på Facebook
Læs om vores privatlivspolitik.